Vyhodnotenie medzirezortného pripomienkového konania

Návrh na uzavretie Dohody medzi vládou Slovenskej republiky a Prípravnou komisiou pre Organizáciu Zmluvy o všeobecnom zákaze jadrových skúšok o vzájomnej spolupráci pri výcviku a realizácii činností komisie týkajúcich sa inšpekcií na mieste 

Spôsob pripomienkového konania	 	
Počet vznesených pripomienok, z toho zásadných	25  / 1 	
Počet vyhodnotených pripomienok	25 	
		
Počet akceptovaných pripomienok, z toho zásadných	16  / 0 	
Počet čiastočne akceptovaných pripomienok, z toho zásadných	6  / 1 	
Počet neakceptovaných pripomienok, z toho zásadných	3  / 0 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Úrad pre verejné obstarávanie 	 	 	x 	 	
2 .	Generálna prokuratúra Slovenskej republiky 	6 (6o,0z) 	 	 	 	
3 .	Konfederácia odborových zväzov Slovenskej republiky 	 	 	x 	 	
4 .	Asociácia zamestnávateľských zväzov a združení Slovenskej republiky 	 	 	x 	 	
5 .	Národná banka Slovenska 	1 (1o,0z) 	 	 	 	
6 .	Najvyšší kontrolný úrad Slovenskej republiky 	 	 	x 	 	
7 .	Odbor aproximácie práva sekcie vládnej legislatívy Úradu vlády SR 	5 (5o,0z) 	 	 	 	
8 .	Štatistický úrad Slovenskej republiky 	 	 	x 	 	
9 .	Správa štátnych hmotných rezerv Slovenskej republiky 	 	 	x 	 	
10 .	Ministerstvo pôdohospodárstva a rozvoja vidieka Slovenskej republiky 	 	 	x 	 	
11 .	Protimonopolný úrad Slovenskej republiky 	 	 	x 	 	
12 .	Úrad geodézie, kartografie a katastra Slovenskej republiky 	 	 	x 	 	
13 .	Ministerstvo obrany Slovenskej republiky 	 	 	x 	 	
14 .	Úrad jadrového dozoru Slovenskej republiky 	 	 	x 	 	
15 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
16 .	Ministerstvo zahraničných vecí a európskych záležitostí Slovenskej republiky 	 	 	 	x 	
17 .	Ministerstvo hospodárstva Slovenskej republiky 	1 (1o,0z) 	 	 	 	
18 .	Úrad vlády Slovenskej republiky 	 	 	x 	 	
19 .	Ministerstvo zdravotníctva Slovenskej republiky 	5 (4o,1z) 	 	 	 	
20 .	Ministerstvo práce, sociálnych vecí a rodiny Slovenskej republiky 	 	 	x 	 	
21 .	Ministerstvo financií Slovenskej republiky 	2 (2o,0z) 	 	 	 	
22 .	Najvyšší súd Slovenskej republiky 	 	 	 	x 	
23 .	Ministerstvo spravodlivosti Slovenskej republiky 	3 (3o,0z) 	 	 	 	
24 .	Národný bezpečnostný úrad 	 	 	x 	 	
25 .	Ministerstvo dopravy, výstavby a regionálneho rozvoja Slovenskej republiky 	2 (2o,0z) 	 	 	 	
26 .	Úrad priemyselného vlastníctva Slovenskej republiky 	 	 	x 	 	
27 .	Ministerstvo životného prostredia Slovenskej republiky  	 	 	x 	 	
28 .	Ministerstvo školstva, vedy, výskumu a športu Slovenskej republiky 	 	 	x 	 	
29 .	Ministerstvo kultúry Slovenskej republiky 	 	 	x 	 	
30 .	Sekcia európskych programov 	 	 	 	x 	
31 .	Ministerstvo vnútra Slovenskej republiky 	 	 	x 	 	
	SPOLU	25 (24o,1z) 	0 (0o,0z) 	20 	3 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
GP SR 	1. K preambule 
Odporúčame v prvom odseku preambuly v slovenskej i anglickej jazykovej verzii presnejšie špecifikovať citovanú rezolúciu uvedením dátumu jej prijatia (19.11.1996) a presným označením jej názvu v oboch jazykových verziách podľa presného anglického názvu (Resolution establishing the Preparatory Commission for the Comprehensive Nuclear Test-Ban Treaty Organization). 

Odporúčame v prvom odseku slovo „odsekom“ nahradiť slovom „bodom“ a slovo „písmeno“ nahradiť slovom „písm.“, vzhľadom na to, že text rezolúcie je členený do bodov a písmen, nie do článkov, odsekov a písmen. 
 	O 	ČA 	Pridaná citácia rezolúcie a dátum jej schválenia. Slovo "písmeno" bolo nahradené slovom "písm.". 
Bolo ponechaný pojem "odsek" bez jeho zámeny na navrhovaný pojem "bod". 	
GP SR 	2. K Čl. 5 ods. 2 
Odporúčame slovo „užívania“ nahradiť slovom „využívania“. 
 	O 	A 	 	
GP SR 	3. K Čl. 7 ods. 1 písm. b) 
Odporúčame slovo „Komisie“ nahradiť slovom „komisie“. 
 	O 	A 	 	
GP SR 	4. K Čl. 7 ods. 1 písm. c) 
Odporúčame slovo „poučenie“ nahradiť slovom „inštrukcie“, ktoré presnejšie zodpovedá anglickému pojmu „briefing“. 
 	O 	A 	 	
GP SR 	5. K Čl. 10 ods. 1 
Odporúčame slovo „zahájením“ nahradiť slovom „začatím“. 
 	O 	A 	 	
GP SR 	6. K Čl. 10 ods. 3 
Odporúčame slová „V prípade, ak“ nahradiť slovom „Ak“ a slová „v prípadoch, ak“ nahradiť slovom „ak“. 
 	O 	A 	 	
NBS 	 
Avšak, z dôvodu zjednotenia formálnej úpravy Dohody v anglickom znení navrhujeme zjednotiť formátovanie článkov Dohody a ich názvov, konkrétne „ARTICLE 9 FINANCIAL ARRANGEMENTS“, ARTICLE 13 PROTECTION INFORMATION“ a „ARTICLE 15 FINAL CLAUSE“ tak, ako sú zvýraznené aj ostatné články Dohody a ich názvy. 

 	O 	A 	 	
OAP SVL ÚV SR 	Všeobecne k návrhu Dohody 
1. Dávame predkladateľovi na zváženie, aby signatárom dohody bola Slovenská republika namiesto vlády Slovenskej republiky. Tak, ako vyplýva aj z písm. B1 návrhu uznesenia vlády k návrhu na uzavretie Dohody, prezident Slovenskej republiky iba splnomocňuje podpredsedu vlády a ministra zahraničných vecí a európskych záležitostí SR a ako alternátov predsedníčku Úradu jadrového dozoru SR a stálu predstaviteľku SR pri medzinárodných organizáciách vo Viedni na podpis dohody s výhradou ratifikácie. Zároveň ide o prezidentský typ zmluvy, ktoré dojednáva prezident Slovenskej republiky, alebo ním splnomocnený zástupca. 	O 	N 	Požiadavkou zmluvného partnera bolo, aby signatárom dohody bola vláda SR. 	
OAP SVL ÚV SR 	Všeobecne k návrhu Dohody 
2. V texte návrhu vyhlášky žiadame upraviť gramatické a štylistické chyby. Napríklad v čl. 7 bod 1 písm. b) návrhu Dohody odporúčame slovo „Komisie“ nahradiť slovom „komisie“, v zmysle legislatívnej skratky používanej v celom návrhu Dohody. 	O 	A 	 	
OAP SVL ÚV SR 	K doložke prednosti 
1. Žiadame predkladateľa vyplniť bod 4 doložky prednosti, ktorá obsahuje informáciu o priamej úprave práv alebo povinností fyzických osôb alebo právnických osôb, s tým, že je potrebné uviesť v zmysle prílohy č. 4 Legislatívnych pravidiel vlády SR články zmluvy, ktoré priamo upravujú práva a povinnosti fyzických a právnických osôb. 	O 	A 	 	
OAP SVL ÚV SR 	K doložke prednosti 
2. Žiadame predkladateľa v bode 5 doložky prednosti pri úprave predmetu medzinárodnej zmluvy v práve EÚ, uviesť súlad zmluvy s právom Európskej únie. Súlad sa vyjadrí slovami úplná zhoda/čiastočná zhoda/žiadna zhoda/bezpredmetnosť, v zmysle prílohy č. 4 Legislatívnych pravidiel vlády SR. 	O 	A 	 	
OAP SVL ÚV SR 	K doložke prednosti 
3. Žiadame predkladateľa vyplniť bod 8 doložky prednosti, o dopadoch prijatia medzinárodnej zmluvy, ktorá má prednosť pred zákonmi, na slovenský právny poriadok. V tomto bode žiadame uviesť právne predpisy alebo ich jednotlivé ustanovenia, ktorých sa medzinárodná zmluva týka, prípadne potrebu ich zrušenia alebo zmeny z dôvodu duplicity, v zmysle prílohy č. 4 Legislatívnych pravidiel vlády SR. 	O 	A 	 	
MH SR 	k Predkladacej správe 
Odporúčame predkladateľovi doplniť do Predkladacej správy stručné zhodnotenie vplyvov predkladaného materiálu. 

Odôvodnenie: 
V súlade s čl. 18 ods. 4 Legislatívnych pravidiel vlády SR. 	O 	A 	 	
MZ SR 	K článku 7 bodu 2 písm. e) návrhu dohody 
Určený orgán vlády, ktorým je Úrad jadrového dozoru SR, nemôže poskytovať zdravotnú starostlivosť ani nemôže zabezpečovať prepravu a príjem do nemocnice, keďže na základe § 4 zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov (ďalej len „zákon o poskytovateľoch“): 
„ Poskytovateľ je 
a) fyzická osoba-podnikateľ alebo právnická osoba, ktorá poskytuje zdravotnú starostlivosť na základe 
1. povolenia (§ 11) alebo povolenia na zaobchádzanie s liekmi a so zdravotníckymi pomôckami podľa osobitného predpisu, 
2. živnostenského oprávnenia podľa osobitného predpisu, alebo 
b) fyzická osoba-podnikateľ, ktorá poskytuje zdravotnú starostlivosť na základe licencie na výkon samostatnej zdravotníckej praxe (§ 10), alebo 
c) fyzická osoba-podnikateľ alebo právnická osoba, ktorá poskytuje zdravotnú starostlivosť na základe povolenia na prevádzkovanie prírodných liečebných kúpeľov alebo povolenia na prevádzkovanie kúpeľnej liečebne podľa osobitného predpisu.“ 
Úrad jadrového dozoru SR nie je poskytovateľom zdravotnej starostlivosti a nemá vydané povolenie na prevádzkovanie zdravotníckeho zariadenia. Úrad jadrového dozoru SR nie je oprávnený sám poskytovať zdravotnú starostlivosť, poskytovať prepravu do zdravotníckeho zariadenia ani príjem do takéhoto zariadenia, keďže tieto činnosti sú súčasťou poskytovania zdravotnej starostlivosti prostredníctvom ambulancií záchrannej zdravotnej služby a zariadení ambulantnej a ústavnej zdravotnej starostlivosti. Keďže sa navrhuje, aby táto dohoda mala prednosť pred zákonmi Slovenskej republiky, terajšie znenie by mohlo vytvárať možnosť Úradu jadrového dozoru SR na poskytovanie zdravotnej starostlivosti nad rámec zákona o poskytovateľoch, pričom by však nepreukázal splnenie požiadaviek kladených na poskytovateľov zdravotnej starostlivosti v zmysle zákona o poskytovateľoch a ďalších všeobecne záväzných právnych predpisoch. Platná legislatíva nepozná a nedefinuje pojem „lekárska podpora prvej pomoci“. Keďže účelom predmetného bodu dohody je zabezpečenie poskytnutia neodkladnej zdravotnej starostlivosti aj prevozu a príjmu do zdravotníckeho zariadenia, je možné všetky tieto činnosti zhrnúť pod pojem poskytnutie potrebnej zdravotnej starostlivosti. 
Z vyššie uvedených dôvodov upozorňujeme na nevhodnosť terajšieho znenia a navrhujeme nasledovné znenie čl. 7 bodu 2 písm. e) : „zabezpečí poskytnutie prvej pomoci v oblasti terénnych činností a v naliehavých prípadoch zabezpečí poskytnutie potrebnej zdravotnej starostlivosti a“. 
 	Z 	ČA 	Pripomienka bola jej predkladateľom preklasifikovaná zo zásadnej na obyčajnú. 
Pripomienka bola čiastočne akceptovaná - bol upravený slovenský text dohody v článku 7 ods. 2 písm. e) a do textu predkladacej správy bol vložený text o potrebe súčinnosti MZ SR a poskytovateľov zdravotnej starostlivosti (úprava na konci ods. 4). 	
MZ SR 	K článku 3 bodu 2  
K článku 3 bodu 2 návrhu dohody navrhujeme vo vete: 
„V súlade s podmienkami dohodnutými samostatne pre každý prípad v implementačných protokoloch poskytne vláda komisii miesta, infraštruktúru, vybavenie, personál a/alebo odborníkov na účely podľa odseku 1.“ nahradiť slovné spojenie „prípad v implementačných protokoloch“ slovným spojením „projekt podľa implementačného protokolu“. 

V Článku I Definície, sú uvedené slová a výrazy a ich význam, citujem: „projekt znamená výcvik, skúška, cvičenie alebo iná činnosť realizovaná komisiou podľa implementačného protokolu” 
 	O 	ČA 	Upravený text slovenského prekladu dohody v článku 3 ods. 2. 	
MZ SR 	K článku 4 bodu 2  
K článku 4 bodu 2 návrhu dohody navrhujeme vo vete: 
„Orgány uvedené v odseku 1 sú okrem iného oprávnené uzatvárať implementačné protokoly a určia kontaktný bod zodpovedný za komunikáciu a oznámenia podľa tejto dohody.“ Nahradiť sloveso „určia“ slovesom v neurčitku „určiť/určovať“. 
 	O 	N 	Ide o presný preklad anglického textu. 	
MZ SR 	K článku 7 bodu 2  
K článku 7 bodu 2 návrhu dohody navrhujeme vo vete: 
„Určený orgán vlády okrem uvedeného 
c) poskytne vybavenie potrebné na prípadné prezentácie, vrátane papiera, fotokopírovacích služieb, faxovacích zariadení, audiovizuálnych zariadení a personálu,“ doplniť termín „priestory“, čiže „Určený orgán vlády okrem iného poskytne priestory a vybavenie...“ 
 	O 	N 	Ide o presný preklad anglického textu.  	
MZ SR 	K článku 8 písm. d)  
K článku 8 písm. d) návrhu dohody navrhujeme vo vete: 
„Komisia a DTS 
d) poskytnú príslušnú dokumentáciu na činnosti komisie počas realizácie projektu.“, špecifikovať možnosť účasti pozorovateľov na cvičení.... (nominácie, prijatie, neprijatie, oznámenie, atď.). 
 	O 	ČA 	Bol upravený (spresnený) slovenský preklad článku 8 písm. d) dohody v súlade s anglickým textom.  	
MF SR 	dohoda 
1.Predložený návrh dohody explicitne neupravuje otázky priameho zdaňovania, avšak jej článok 11 priznáva komisii a členom tímu DTS požívanie výsad a imunít na území Slovenskej republiky zodpovedajúcich výsadám a imunitám poskytovaným Organizácii Spojených národov (OSN) na základe Dohovoru o výsadách a imunitách OSN z roku 1946. Návrh dohody však neuvádza, či sa rozsah výsad a imunít bude konkretizovať v tzv. implementačných protokoloch, alebo dotknuté osoby budú požívať takéto výsady a imunity v plnom rozsahu dohovoru OSN. 
2.Pri uplatňovaní takýchto výsad a imunít je z hľadiska zdaňovania príjmov potrebné zásadne zabezpečiť, aby rezidenti Slovenskej republiky s možnosťou participácie v rámci činnosti komisie a tímu DTS (ak takáto možnosť je), neboli vyňatí zo zdanenia príjmov v Slovenskej republike. 
 	O 	ČA 	Bod 1 - úprava textu slovenského prekladu. 
Bod 2 - berie sa na vedomie (akceptovaný).  	
MF SR 	doložka vybraných vplyvov 
Predložený návrh dohody beriem na vedomie za podmienky, že v súvislosti s vykonávaním dohody nevzniknú požiadavky na rozpočet verejnej správy, čo je potrebné uviesť aj v doložke vybraných vplyvov. 	O 	A 	Informácia sa nachádza v tabuľke doložky vybraných vplyvov (A.2.) a v poznámke (A.3.) tejto doložky. 	
MS SR 	k návrhu uznesenia vlády SR 
V návrhu uznesenia vlády SR navrhujeme: 
-v závere nahradiť gramatickú, resp. pisársku chybu „Na vedomie: prezidentoviovi SR“ nasledovne: „Na vedomie: prezident SR“; 
 	O 	A 	 	
MS SR 	k predkladacej správe  
V predkladacej správe navrhujeme: 
-v ods.2 poslednú vetu doplniť nasledovne: „Implementácia CTBT je podmienkach SR založená na Ústave SR (č. 460/1992 Z. z. v znení neskorších predpisov), zákone č. 541/2004 Z. z. o mierovom využívaní jadrovej energie (atómový zákon) v znení neskorších predpisov, ako aj zákone č. 300/2005 Z. z. Trestný zákon v znení neskorších predpisov, a to konkrétne v ustanoveniach § 426 Používanie zakázaného bojového prostriedku a nedovolené vedenie boja, § 418 Terorizmus, § 298 a 299 Nedovolená výroba a držanie jadrových materiálov, rádioaktívnych látok, vysoko rizikových chemických látok a vysoko rizikových biologických agensov a toxínov, § 233 ods. 4 písm. b) Legalizácia príjmov z trestnej činnosti, ako aj § 232 ods. 3 písm. c Podielnictvo. 
 	O 	A 	 	
MS SR 	k vlastnému materiálu: 
Vo vlastnom materiáli navrhujeme: 
-zjednotiť formálnu stránku (t. j. veľkosť a typ písma), a to uvedením názvov „ARTICLE 9, ARTICLE 13 a ARTICLE 15“ hrubým písmom v rovnakej veľkosti. 
 	O 	A 	 	
MDVaRR SR 	vlastný materiál 
časť preambula, nahradiť legislatívnu skratku „strany“ výrazom „zmluvné strany“ tak, ako je to zaužívané aj v Pravidlách 
pre uzatváranie medzinárodných zmlúv a zmluvnú prax, 
 	O 	A 	 	
MDVaRR SR 	vlastný materiál 
očíslovať strany a záverečné ustanovenie na poslednej strane odporúčame upraviť v zmysle návrhu uznesenia vlády SR bod D.2. a Pravidiel pre uzatváranie medzinárodných zmlúv a zmluvnú prax článok 38 (Vyhlasovanie zmluvy), bod 3 nasledovne „...v slovenskom jazyku a anglickom jazyku.“. 
 	O 	ČA 	Vložené číslovanie strán. 
Návrh uznesenia vlády SR - ide o štandardnú formuláciu; úpravu textov vyhlásenia v zbierke zákonov regulujú osobitné predpisy, ktoré nie je potrebné špecifikovať v uznesení vlády.